Is-Sur Anthonv Bezzina Qabel nibda dan l-artiklu tiegħi, nixtieq nieħu din l-okkażjoni biex insellem u nawgura l-fejqan lis- Sur Joseph Bugeja, li kien il-persuna li ħajjarni biex nikteb dawn l-artikli fuq dan il-programm tal-festa tal-Madonna ta' Lourdes. Bħalma għamilt f'dawn l-aħħar sentejn, din is- sena wkoll ser nikteb dwar xogħol li kien sar fil-knisja parrokkjali madwar 137 sena ilu. Fil-programm tas- sena l-oħra tajt tagħrif dwar kif fis-sena 1871 kien sar ix-xogħol ta' tiswijiet fil-koppla u l-lunetti kif ukoll il-pittura ta' tmien Angli fl-istess koppla, erba' Dettalji tax-xogħol tal-kappelluni Evanġelisti fil-lunetti u pittura oħra tal-Profeta David mas-saqaf tal-kor flimkien ma' pitturi oħra tal-Missier Etern u żewġ Angli, li kienu ġew ikkummissjonati lill- pittur magħruf Giuseppe Calleja, mill-Belt Valletta. Bla dubju, il-kappillan Pietru Pawl Xuereb kellu viżjoni ċara ta' dak kollu li xtaq jagħmel tul il-parrokat tiegħu u bl-għajnuna tal-komunità tal-Qrendi, beda jinħema l-ħsieb jitkompla jsir aktar restawr fuq partijiet oħra. Restawr tal-Kappelluni Fis-sena 1876, il-kappillan beda jaħseb biex isir ir-restawr tal-kappelluni, tal-Agunija u tar-Rużarju. Għal dan il-għan ħejja pjan ta' ġbir ta' fondi għal dan il-proġett estensiv. Wara li ħa l-pariri meħtieġa, ġie deċiż li x-xogħol kellu jikkonsisti f'restawr ġenerali taż-żewġ kappelluni li tibda mis-saqaf. F'dan ix- xogħol kellhom jiżdiedu wkoll erba' pitturi taż-żejt fuq il-pilastri maġġuri, l-appostli San Pietru u San Pawl, pittura oħra li tirrapreżenta l-fidi kif ukoll erba' puttini fuq dawn il-pitturi u wara ssir l-induratura. Wara dan kellu wkoll isir ix-xogħol ta' restawr fuq il-pulptu. B'dan il-pjan f'idejh, il-Kappillan beda jorganizza l-ġbir meħtieġ mill-parruċċani u rakkolti waqt il-quddies tal-ħdud. Bħal dejjem xi benefatturi resqu 'l quddiem u avviċinaw lill-kappillan bl-offerti personali tagħhom. B'hekk fl-ewwel ftit ġimgħat inġabret is-somma sabiħa ta' 799 skud u 9 tari filwaqt li sa Diċembru 1876 is-somma laħqet 1237 skud 2 tari u 11 grani. Issa b'somma tajba ta' flus miġbura beda jinxtara l-materjal meħtieġ għax-xogħol li kellu jsir. Materjal ta' ġibs u siment inxtara mingħand Giovanni Busuttil minn Raħal Ġdid u sewa 18-il skud, 2 tari u 19 grani filwaqt li konsenja ta' spirti, żejt tal-kittien, verniċ, pniezel u ħġieġ inxtraw mingħand in-negozjant Vincenzo Gauci u swew 195 skud u 5 tari. F'Mejju beda x-xogħol tal- brix tal-ħitan taż-żewġ kappelluni bi A isti. ma ħa al f ika b $a Be b' Cteċ Prrrajejea kif ukoll tal-korsija. Dan ix-xogħol kien fdat f'idejn Francesco Farrugia u tħallas 4 is-somma ta' 37 skud u 1 tari (il- ftehim ta' ħlas kien ta' 5 tari kuljum). Fid-9 ta' Awwissu 1876, il-mastrudaxxa Francesco Zahra tħallas is-somma ta' 37 skud u 6 tari għal xogħol fl-injam ta' 4 gwarniċi fiż-żewġ kappelluni u żewġ sopraporti tal-orgni. It-tikħil fiż-żewġ kappelluni u xogħol ieħor ta' żebgħa fiż-żewġ sagristiji sar mill-bennej Salvatore Abdilla. Dan ix-xogħol dam sejjer xagħrejn u 19-il jum u għalih tħallas is-somma ta' 79 skud. L-imgħallem Agostino: Dalli tħallas 106 skud u 3 tari għal xagħrejn u 25 jum xogħol ta' żebgħa fil-kappelluni, il-pilastri maġġuri u l-kor. Induratura u pittura L-Induratur Antonio Gauci, mill- Belt Valletta, tħallas is-somma ta' 432 skud għall-induratura fiż-żewġ kappelluni kif ukoll induratura tal-gwarniċ tal-kwadru prinċipali tal-Agunija. Ftit żmien wara, dan l-istess induratur indura wkoll il-gwarniċ tal-artal tar-Rużarju li sewa 108 skud. Wara dan sar ir-restawr fuq il-pulptu u l-istess induratur, Antonio: Gauci, għamel l-induratura meħtieġa li għaliha tħallas is-somma ta' 60 skud. Il- ġild li bih huwa miksi l-puġġaman inxtara 3 skudi mingħand Emmanuel Decelis. Ullb. eb 10vo żuf xa bl-faċ (i rebha. ( f'A / 7 7 GW fer old għa ben je L-iskultur Carlo Darmanin, mill-Isla, ġie mqabbad biex jaħdem il-kurċifiss u s-salib għal pulptu li b'kollox qam 16-il skud u 3 tari. Ix-xogħol beda miexi ġmielu u ħaġa bdiet tikkumplimenta lil oħra. Kien jidher sew is-sodisfazzjon fuq wiċċ il- kappillan u l-komunità tal-Qrendi. Kulħadd kien kuntent bix-xogħol li sar u għalhekk issa kien wasal il-waqt li ssir il-pittura kif kien miftiehem. Għal din il-biċċa xogħol, il-kappillan kien ikkummissjoni lill- artist Guseppe Bonnici, mill-Isla, biex jagħmel il-pitturi ta' San Pietru u San Pawl fuq il-pilastri maġġuri (dawn kienu ġew mibdula ma' tnejn oħra tal-artist Paul Camilleri Cauchi fis-snin '70), pittura oħra li tirrapreżenta l-Fidi u 4 puttini, 2 fuq San Pietru u San Pawl (li wkoll ġew mibdula), ieħor fuq il-pittura tal-Fidi u l-ieħor fuq il-pulptu. Ta' dan ix-xogħol sar il-ħlas ta' 432 skud. Għal dan ir-restawr tal-kappelluni tal-Agunija u tar-Rużarju, il-pulptu u xogħol ta' żebgħa fil-kor u s-sagristija flimkien mal-pittura ta' S. Pietru u S. Pawl u l-kurċifiss tal-pulptu, kienet tħallset is-somma totali ta' 1867 skud 2 tari u 3 grani liema somma nġabret kollha waqt ġbir fil-knisja kif ukoll mingħand il- benefatturi. Wara dan sar aktar xogħol importanti li dwaru jingħataw dettalji aktar 'il quddiem.